ai4bharat/Pralekha huggingface dataset:
नागरिक उड्डयन मंत्रालय
नागरिक उड्डयन मंत्री श्री ज्योतिरादित्य सिंधिया ने भोपाल और उदयपुर के बीच सीधी उड़ान का उद्घाटन किया
उड़ान 1 नवंबर 2022 से अपना संचालन शुरू करेगी और सप्ताह में तीन दिन संचालित होगी
- यह उड़ान आरसीएस योजना के तहत है और इसका संचालन इंडिगो द्वारा किया जाएगा
- भोपाल हवाई अड्डे से उड़ान संचालन प्रति सप्ताह 94 से बढ़कर 178 उड़ान हो गया है
- भोपाल पांच शहरों से जुड़ा था और अब यह नौ से जुड़ चुका है
- राजस्थान को सोलह रूट दिए गए हैं, इनमें से छह रूट उदयपुर को दिए जाएंगे
नागरिक उड्डयन मंत्री श्री ज्योतिरादित्य सिंधिया ने आज 1 नवंबर 2022 को आरसीएस उड़ान योजना के तहत भोपाल से उदयपुर के लिए सीधी उड़ान का उद्घाटन किया।
इस नए रूट पर उड़ान संचालन आज से भोपाल और उदयपुर को जोड़ेगा। यह नया मार्ग न केवल क्षेत्रीय संपर्क को बढ़ाएगा बल्कि इन राज्यों के बीच व्यापार, वाणिज्य और पर्यटन गतिविधियों को भी बढ़ावा देगा। इंडिगो द्वारा सप्ताह में तीन दिन निम्नलिखित कार्यक्रम के अनुसार उड़ान का संचालन किया जाएगा:
|
|
फ्लाईट सं.
|
|
से
|
|
तक
|
|
फ्रीक्वेंसी.
|
|
प्रस्थान. समय
|
|
आगमन. समय
|
|
एयरक्राफ्ट
|
|
से प्रभावी
|
|
6ई 7973
|
|
बीएचओ
|
|
यूडीआर
|
|
246
|
|
17:20
|
|
18:50
|
|
एटीआर
|
|
01 नवंबर 2022
|
|
6ई 7974
|
|
यूडीआर
|
|
बीएचओ
|
|
246
|
|
19:10
|
|
20:40
नागरिक उड्डयन मंत्री श्री ज्योतिरादित्य एम. सिंधिया ने अपने संबोधन में मध्य प्रदेश और राजस्थान की जनता को बधाई दी और कहा कि करीब एक वर्ष पहले भोपाल हवाई अड्डे से प्रति सप्ताह केवल 94 उड़ानें संचालित होती थीं, अब यह संख्या बढ़कर 178 प्रति सप्ताह हो गई है। पहले भोपाल पांच शहरों से जुड़ा था और अब यह नौ से जुड़ा है। साथ ही मध्यप्रदेश को 33 रूट दिए गए हैं।
श्री ज्योतिरादित्य सिंधिया ने कहा कि राजस्थान को सोलह रूट दिए गए हैं। इनमें से छह रूट उदयपुर को दिए जाएंगे।
श्री सिंधिया ने समावेशी विकास और देश के हर हिस्से में हवाई संपर्क प्रदान करने के लिए सरकार की प्रतिबद्धता दोहराई।
उद्घाटन के अवसर पर श्री गिरीश गौतम, विधानसभा अध्यक्ष, मध्य प्रदेश, साध्वी प्रज्ञा सिंह ठाकुर, सांसद , भोपाल, श्री चंद्र प्रकाश जोशी, सांसद , उदयपुर और श्री रामेश्वर शर्मा विधायक के अलावा भारत सरकार के नागरिक उड्डयन मंत्रालय, मध्य प्रदेश, राजस्थान, एएआई और इंडिगो के अधिकारी भी मौजूद थे।
उड़ान पर पिछली प्रेस विज्ञप्ति यहां देखी जा सकती है-
https://www.pib.gov.in/PressReleseDetail.aspx?PRID=1872729
https://www.pib.gov.in/PressReleasePage.aspx?PRID=1872042
प्रधानमंत्री कार्यालय
प्रधानमंत्री श्री नरेन्द्र मोदी और आस्ट्रिया गणराज्य के राष्ट्रपति डा. एलेक्जेंडर वान देर बैलन के बीच टेलीफोन पर बातचीत
प्रधानमंत्री श्री नरेन्द्र मोदी ने आज ऑस्ट्रिया गणराज्य के राष्ट्रपति डॉ. एलेक्जेंडर वान देर बैलन के साथ टेलीफोन पर बातचीत की।
ऑस्ट्रिया के राष्ट्रपति ने चक्रवात अम्फान से भारत में हुए नुकसान पर दुख व्यक्त किया। दोनों नेताओं ने कोविड-19 महामारी के स्वास्थ्य और अर्थव्यवस्था पर पड़ने वाले प्रतिकूल प्रभावों के प्रबंधन के लिए अपने देशों में किए गए उपायों पर विचारों का आदान-प्रदान किया। उन्होंने वर्तमान चुनौतियों से निपटने के लिए अंतर्राष्ट्रीय सहयोग के महत्व पर सहमति व्यक्त की।
दोनों नेताओं ने कोविड के बाद की दुनिया में भारत-ऑस्ट्रिया संबंधों को और मजबूत करने और विविधतापूर्ण बनाने की अपनी साझा इच्छा को दोहराया। प्रधानमंत्री ने बुनियादी ढांचे, प्रौद्योगिकी, अनुसंधान और नवाचार, एसएमई आदि जैसे क्षेत्रों में सहयोग बढ़ाने के अवसरों पर प्रकाश डाला।
दोनों नेताओं ने आशा व्यक्त की कि दुनिया जल्द ही मौजूदा स्वास्थ्य संकट से उबर जाएगी, जिसके बाद पर्यावरण की सेहत जैसी दीर्घकालिक चिंताओं पर ध्यान केंद्रित किया जा सकेगा।
फाइनेंस कमीशन
15वें वित्त आयोग की सलाहकार परिषद की बैठक
15वें वित्त आयोग की सलाहकार परिषद की आज नई दिल्ली में बैठक हुई। बैठक की अध्यक्षता आयोग के अध्यक्ष श्री एन.के. सिंह ने की जिसमें आयोग के सदस्यों डॉक्टर अनूप सिंह, डॉक्टर अशोक लहरी, प्रोफेसर रमेश चन्द और सलाहकार परिषद के सदस्यों डॉक्टर एम. गोविंद राव, डॉक्टर डी.के. श्रीवास्तव, डॉक्टर इंदिरा राजारमन, डॉक्टर अरविंद विरमानी, श्री सुजीत एस. भल्ला, श्री नीलकंठ मिश्रा और डॉक्टर पिनाकी चक्रवर्ती ने भी भाग लिया।
बैठक में 15वें वित्त आयोग की रिपोर्ट के चेप्टर प्लान की समीक्षा की गई। सदस्यों ने वित्त आयोग के लिए वृहद छूटों के बारे में विचारों को आदान-प्रदान किया, जिसमें जीडीपी विकास, केन्द्र और राज्यों के कराधान, केन्द्र और राज्यों के व्यय में वृद्धि शामिल है। केन्द्र और राज्यों के बीच ऋण की स्थिति के बारे में भी चर्चा की गई।
सलाहकार परिषद की अगली बैठक अगले महीने होगी।
रक्षा मंत्रालय
महाराष्ट्र के रत्नागिरी में भारतीय वायु सेना का बाढ़ राहत अभियान जारी
भारतीय वायु सेना  को 22 जुलाई, 2021 को दोपहर करीब डेढ़ बजे , महाराष्ट्र के रत्नागिरी जिले के चिपलून और खेड़ कस्बों में बाढ़ राहत कार्यों की जरूरत का एक संदेश मिला। जब मौसम ने अनुमति दी, तब एमआई-17 IV हेलीकॉप्टर ने मुंबई से रत्नागिरी के लिए दोपहर तीन बजकर 40 मिनट  पर उड़ान भरी और शाम पांच बजे रत्नागिरी में उतरा। खराब मौसम की वजह से शाम को और अभियानों का संचालन नहीं किया जा सका।
रत्नागिरी में तैनात एक हेलीकॉप्टर और मुंबई से रवाना किए गए एक दूसरे हेलीकॉप्टर के साथ आज अभियानों का संचालन फिर से शुरू हो गया है। भारतीय वायु सेना ने लगभग एक टन भार के साथ 10 कर्मियों की राष्ट्रीय आपदा मोचन बल  की एक टीम भी रत्नागिरी के लिए रवाना कर दी है।
आज, रत्नागिरी से एक हेलीकॉप्टर ने सुबह 11 बजकर 35 हवाई उड़ान भरी, टोही की और रत्नागिरी में वापस उतरने से पहले दो लोगों को बचाया। भारतीय वायु सेना बाढ़ राहत कार्यों के लिए दो एमआई-17V5 और दो एमआई-17 भी तैनात कर रही है। एक अन्य हेलीकॉप्टर किसी भी आकस्मिक जरूरत के लिए पुणे में खड़ा है।
विधि एवं न्याय मंत्रालय
विधि मंत्रियों और विधि सचिवों का अखिल भारतीय सम्मेलन कल से गुजरात में शुरू होगा
केन्द्रीय विधि एवं न्याय मंत्री श्री किरेन रिजिजू मुख्य भाषण देंगे
यह आयोजन विचारों के आदान-प्रदान का एक मंच प्रदान करेगा और विभिन्न राज्यों एवं केन्द्र- शासित प्रदेशों को अपनी सर्वश्रेष्ठ कार्यप्रणालियों को साझा करने का अवसर प्रदान करेगा
विधि एवं न्याय मंत्रालय द्वारा 14 अक्टूबर से 16 अक्टूबर, 2022 के दौरान गुजरात के एकता नगर में विधि मंत्रियों और विधि सचिवों का एक अखिल भारतीय सम्मेलन आयोजित किया जा रहा है, जिसमें विभिन्न राज्यों और केन्द्र-शासित प्रदेशों के विधि मंत्री एवं विधि सचिव भाग लेंगे। केन्द्रीय विधि एवं न्याय मंत्री श्री किरेन रिजिजू इस सम्मेलन में मुख्य भाषण देंगे।
विधि एवं न्याय मंत्रालय की यह पहल भारत की न्याय प्रणाली से संबंधित विभिन्न विषयों पर चर्चा का एक मंच प्रदान करेगी ताकि नीति निर्माता देश के भविष्य के लिए एक रोडमैप विकसित कर सकें। यह आयोजन विचारों के आदान-प्रदान का एक मंच प्रदान करेगा और विभिन्न राज्यों एवं केन्द्र - शासित प्रदेशों को अपनी सर्वश्रेष्ठ कार्यप्रणालियों को साझा करने का अवसर प्रदान करेगा जो देश की समग्र न्याय प्रणाली को अपने नागरिकों, विशेष रूप से समाज के कमजोर वर्गों के हित में उन्नत करने का काम कर सकता है और इस प्रकार कमजोर वर्ग के लोगों को एक “समावेशी और जीवंत नया भारत” बनाने हेतु सशक्त बना सकता है।
रक्षा मंत्रालय
'रक्तदान करें - जीवन बचाएं' थीम के तहत सैनिकों और नागरिकों ने सेना दिवस-2023 के उपलक्ष्य में रक्तदान किया
सेना दिवस 2023 के सिलसिले में देश के दक्षिणी भाग में आयोजित की जा रही विभिन्न गतिविधियों की श्रृंखला को आगे बढ़ाते हुए महाराष्ट्र, गोवा, कर्नाटक, केरल, तेलंगाना, तमिलनाडु, गुजरात, राजस्थान, मध्य प्रदेश तथा उत्तर प्रदेश के विभिन्न हिस्सों में स्थित भारतीय सेना की टुकड़ियों/इकाइयों ने 24 दिसंबर,2022 को बड़े पैमाने पर रक्तदान अभियान का संचालन किया। मानव सेवा में योगदान करने के लिए भारतीय सेना द्वारा यह अभियान प्रमुख नागरिक अस्पतालों एवं सामाजिक संगठनों के सहयोग से संचालित किया गया, जिससे यह सुनिश्चित किया जा सके कि दान किया गया रक्त सही समय पर जरूरतमंद रोगियों तक पहुंच जाए।
आगामी 15 जनवरी 2023 को 75वें सेना दिवस के उपलक्ष्य में 'रक्तदान करें - जीवन बचाएं' थीम के तहत आयोजित स्वैच्छिक दान कार्यक्रम के माध्यम से 7,500 यूनिट रक्त इकट्ठा किया गया और 75,000 स्वयंसेवकों का एक डेटा बैंक भी संकलित किया गया। इस रक्तदान अभियान के दौरान सेना के जवानों और उनके आश्रितों, नागरिक सुरक्षा कर्मचारियों, एनसीसी कैडेटों, कॉलेज के छात्रों, आर्मी पब्लिक स्कूल के शिक्षकों एवं सार्वजनिक जीवन के सभी क्षेत्रों के स्वयंसेवकों की शानदार प्रतिक्रिया देखने को मिली। इन शिविरों का आयोजन सभी प्रमुख शहरों के साथ-साथ सभी देखरेख वाले दक्षिणी कमान क्षेत्र के 10 राज्यों में दूर-दराज के इलाकों में किया गया था।
दक्षिणी कमान के जिन स्थानों पर रक्तदान अभियान का आयोजन किया गया था, उनकी सूची यहां पर नीचे दी गई है: -
|
|
राज्य/केन्द्र शासित प्रदेश
|
|
शहर / कस्बे
|
|
महाराष्ट्र
|
|
मुंबई, पुणे, किरकी, खडकवासला, देहू रोड, कैम्पटी, पुलगाँव, अहमदनगर, देवलाली और औरंगाबाद
|
|
गोवा
|
|
पणजी
|
|
राजस्थान
|
|
जोधपुर, नसीराबाद, जैसलमेर, लौंगेवाला, उदयपुर, निवारू, अलवर, माउंट आबू, अजमेर और जालिपा
|
|
गुजरात
|
|
गांधीधाम, अहमदाबाद, जामनगर, धरंगधारा और भुज
|
|
मध्य प्रदेश
|
|
बबीना, सागर, धाना, ग्वालियर और भोपाल
|
|
तेलंगाना
|
|
सिकंदराबाद और हैदराबाद
|
|
तमिलनाडु
|
|
कोयम्बटूर, चेन्नई और वेलिंगटन
|
|
केरल
|
|
तिरुवनंतपुरम और कन्नूर
|
|
कर्नाटक
|
|
बेंगलुरु और बेलगावी
|
|
उत्तर प्रदेश
|
|
झांसी
आयोजित रक्तदान कार्यक्रम ने सैन्य-असैन्य संपर्क को अधिक बेहतर करने में महत्वपूर्ण योगदान दिया है और देश के नागरिकों के साथ कंधे से कंधा मिलाकर खड़े होने की भारतीय सेना की प्रतिबद्धता की पुष्टि की है।
प्रधानमंत्री कार्यालय
प्रधानमंत्री 20 अगस्त को सोमनाथ में कई परियोजनाओं का उद्घाटन और शिलान्यास करेंगे
प्रधानमंत्री श्री नरेन्द्र मोदी 20 अगस्त को प्रात: 11 बजे वीडियो कॉन्फ्रेंसिंग के माध्यम से गुजरात के सोमनाथ में कई परियोजनाओं का उद्घाटन और शिलान्यास करेंगे। जिन परियोजनाओं का उद्घाटन किया जाना है उनमें सोमनाथ सैरगाह, सोमनाथ प्रदर्शनी केंद्र और पुराने  सोमनाथ का पुनर्निर्मित मंदिर परिसर शामिल हैं। इस दौरान प्रधानमंत्री श्री पार्वती मंदिर की आधारशिला भी रखेंगे।
सोमनाथ सैरगाह को ‘प्रसाद  योजना’ के तहत 47 करोड़ रुपये से भी अधिक की कुल लागत से विकसित किया गया है। ‘पर्यटक सुविधा केंद्र’ के परिसर में विकसित सोमनाथ प्रदर्शनी केंद्र में पुराने सोमनाथ मंदिर के खंडित हिस्सों और पुराने सोमनाथ की नागर शैली की मंदिर वास्तुकला वाली मूर्तियों को दर्शाया जाता है।
पुराने  सोमनाथ के पुनर्निर्मित मंदिर परिसर को श्री सोमनाथ ट्रस्ट द्वारा 3.5 करोड़ रुपये के कुल परिव्यय के साथ पूरा किया गया है। इस मंदिर को ‘अहिल्याबाई मंदिर’ के रूप में भी जाना जाता है क्योंकि इसे इंदौर की रानी अहिल्याबाई द्वारा तब बनाया गया था, जब उन्होंने पाया कि पुराना मंदिर खंडहर में तब्दील हो गया है। तीर्थयात्रियों की सुरक्षा के साथ-साथ इसकी क्षमता बढ़ाने के लिए संपूर्ण पुराने मंदिर परिसर का समग्र रूप से पुनर्विकास किया गया है।
श्री पार्वती मंदिर का निर्माण 30 करोड़ रुपये के कुल परिव्यय से किया जाना प्रस्तावित है। इसमें सोमपुरा सलात शैली में मंदिर का निर्माण, गर्भ गृह और नृत्य मंडप का विकास करना शामिल होगा।
केंद्रीय गृह मंत्री, केंद्रीय पर्यटन मंत्री, गुजरात के मुख्यमंत्री और उप मुख्यमंत्री भी इस अवसर पर उपस्थित रहेंगे।
रक्षा मंत्रालय
सेना कमांडरों का सम्मेलन 17 अप्रैल, 2023 से हाईब्रिड प्रारूप में आयोजित किया जाएगा
सेना कमांडरों का सम्मेलन  साल में दो बार आयोजित होने वाला एक शीर्ष-स्तरीय कार्यक्रम है। यह वैचारिक स्तर के विचार-विमर्श के लिए एक संस्थागत मंच है। यह विचार-विमर्श भारतीय सेना के लिए महत्वपूर्ण नीतिगत निर्णय लेने में मददगार होता है। वर्ष 2023 के लिए पहला एसीसी 17 से 21 अप्रैल, 2023 तक निर्धारित किया गया है। पहली बार, उपलब्ध तकनीक का उपयोग करते हुए एसीसी का आयोजन हाइब्रिड प्रारूप में आयोजित किया जा रहा है। इसमें सेना के कमांडर और अन्य वरिष्ठ अधिकारी पहले दिन वर्चुअल तौर पर बैठक में हिस्सा लेंगे। फिर विस्तृत विचार-विमर्श की आवश्यकता वाले मुद्दों पर शेष बैठक में व्यक्तिगत रूप से भाग लेने के लिए दिल्ली आएंगे।
सम्मेलन के पहले दिन, विभिन्न कमान मुख्यालयों द्वारा प्रायोजित एजेंडे के बिंदुओं पर चर्चा की जाएगी। इसके बाद कमांडर-इन-चीफ अंडमान-निकोबार कमान से अपडेट और सेना मुख्यालय के प्रधान अधिकारियों द्वारा सत्र आयोजित होंगे। फोरम 'परिवर्तन के वर्ष -2023' के हिस्से के रूप में तैयार की गई गतिविधियों की प्रगति के साथ-साथ अग्निपथ योजना, डिजिटलीकरण और स्वचालन पहल, कॉम्बैट इंजीनियरों के कार्य, कार्य संबंधी पहलुओं और बजट प्रबंधन पर प्रगति की भी समीक्षा करेगा।
शीर्ष नेतृत्व वर्तमान/उभरते सुरक्षा परिदृश्य पर भी मंथन करेगा और भारतीय सेना की परिचालन संबंधी तैयारियों की समीक्षा करेगा।
माननीय रक्षा मंत्री श्री राजनाथ सिंह 19 अप्रैल, 2023 को सम्मेलन को संबोधित करने वाले हैं, जहां वे उच्च तकनीक, नवाचार, निगरानी के लिए समाधान, आर्टिफिशियल इंटेलिजेंस, प्रशिक्षण, रोबोटिक्स, वर्चुअल रियलिटी, ऑपरेशनल लॉजिस्टिक्स आदि पर केंद्रित एक उपकरण डिस्प्ले की भी समीक्षा करेंगे। वरिष्ठ अधिकारियों को चीफ ऑफ डिफेंस स्टाफ, चीफ ऑफ द नेवल स्टाफ और चीफ ऑफ द एयर स्टाफ भी संबोधित करेंगे।
सम्मेलन के दौरान चीन में पूर्व राजदूत श्री विजय गोखले द्वारा भारत-चीन संबंधों की भावी रूपरेखा पर वार्ता की भी योजना है।
वाणिज्य एवं उद्योग मंत्रालय
ड्रैगन फ्रूट के निर्यात को बढ़ावा देने के लिए एपीडा, वाणिज्य और उद्योग मंत्रालय द्वारा क्रेता-विक्रेता बैठक आयोजित की गई
अपनी तरह की प्रथम पहल के तहत ड्रैगन फ्रूट के निर्यात को बढ़ावा देने के लिए जीकेवीके कैम्पस, बेंगलुरू में कृषि और प्रसंस्कृत खाद्य उत्पाद निर्यात विकास प्राधिकरण , बेंगलुरू क्षेत्रीय कार्यालय द्वारा कृषि विज्ञान विश्वविद्यालय, बेंगलुरू और केएपीपीईसी के सहयोग से ‘ड्रैगन फ्रूट पर क्रेता-विक्रेता बैठक’ आयोजित की गई थी।
एपीडा के अध्यक्ष डॉ. एम. अंगमुथु ने मुख्य भाषण देते हुए कहा कि ड्रैगन फ्रूट एवं मूल्य वर्धित उत्पादों को बढ़ावा देने के लिए भविष्य में और भी अधिक हितधारकों या संबंधित पक्षों से बातचीत की जाएगी और एक रिवर्स क्रेता-विक्रेता बैठक आयोजित की जाएगी, ताकि इनका निर्यात बढ़ सके। उन्होंने उद्योग की मदद करने के लिए फलों के मापदंडों और मूल्य वर्धित उत्पादों के मानकीकरण के लिए आई.आई.एच.आर. के साथ सहयोग करने का संकेत दिया। इस बैठक में किसानों/एफपीओ और निर्यातकों ने भाग लिया। इस कार्यक्रम के दौरान जेडीजीएफटी, केएपीपीईसी, यूएएस के पदाधिकारी उपस्थित थे। यूएएस के कुलपति डॉ. एस. राजेंद्र प्रसाद ने इस कार्यक्रम का उद्घाटन किया।
भारत सरकार के वाणिज्य और उद्योग मंत्रालय के अधीनस्थ एक वैधानिक निकाय एपीडा दरअसल भारतीय कृषि एवं प्रसंस्कृत खाद्य उत्पादों के निर्यात को बढ़ावा देने के लिए नोडल एजेंसी है और इसे बागवानी, फूलों की खेती या पुष्पकृषि, प्रसंस्कृत खाद्य उत्पादों, पोल्ट्री उत्पादों, डेयरी एवं अन्य कृषि उत्पादों के निर्यात को सुविधाजनक बनाने और बढ़ावा देने का दायित्व सौंपा गया है।
एपीडा ने वर्चुअल ट्रेड फेयर, फार्मर कनेक्ट पोर्टल, ई-ऑफिस, हॉर्टिनेट ट्रेसेबिलिटी सिस्टम, क्रेता-विक्रेता बैठकों, रिवर्स क्रेता-विक्रेता बैठकों, उत्पाद विशिष्ट अभियानों, इत्यादि के आयोजन के लिए अनेक वर्चुअल पोर्टल के विकास के जरिए अनगिनत निर्यात प्रोत्साहन गतिविधियां और पहल की हैं। एपीडा बुनियादी ढांचागत सुविधाओं के निर्माण और राज्य से निर्यात को बढ़ावा देने के लिए राज्य सरकार के साथ मिलकर काम करता रहा है।
कार्मिक, लोक शिकायत एवं पेंशन मंत्रालय
नागालैंड के राज्यपाल श्री आर. एन. रवि ने केंद्रीय मंत्री डॉ. जितेंद्र सिंह से मुलाकात की
नागालैंड के राज्यपाल श्री आर. एन. रवि ने आज केंद्रीय पूर्वोत्तर क्षेत्र विकास  राज्य मंत्री , प्रधानमंत्री कार्यालय, कार्मिक, लोक शिकायत,पेंशन, परमाणु ऊर्जा एवं अंतरिक्ष राज्य मंत्री डॉ. जितेंद्र सिंह से मुलाकात की और राज्य में विकास संबंधी परियोजनाओं की प्रगति पर चर्चा की।
डॉ. जितेंद्र सिंह ने दोहराया कि मोदी सरकार के 2014 में कार्यभार संभालने के तुरंत बाद, प्रधानमंत्री ने कहा था कि पूर्वोत्तर क्षेत्र को देश के सबसे विकसित राज्यों के समकक्ष लाने के हर संभव प्रयास किए जाएंगे। उन्होंने कहा कि पिछले छह वर्षों में न केवल विकास संबंधी अंतरालों को भरा गया बल्कि पूर्वोत्तर क्षेत्र ने मनोवैज्ञानिक विश्वास भी अर्जित कर लिया है। डॉ. जितेंद्र सिंह ने रेखांकित किया कि समाज के सभी तबके प्रधानमंत्री श्री नरेन्द्र मोदी के नेतृत्व में आगे बढ़ने के लिए तैयार हैं।
रक्षा मंत्रालय
पिनाका रॉकेट प्रणाली के अत्याधुनिक रॉकेट का सफलतापूर्वक परीक्षण
रक्षा अनुसंधान एवं विकास संगठन  ने पिनाका रॉकेट प्रणाली के अत्याधुनिक रॉकेट का सफलतापूर्वक परीक्षण किया है। यह परीक्षण उड़ीसा स्थित एकीकृत परीक्षण केंद्र चांदीपुर केंद्र से 4 नवंबर 2020 को किया गया। डीआरडीओ द्वारा विकसित की गई पिनाका प्रणाली में नया रॉकेट पहले की तुलना में न केवल ज्यादा दूरी तक सटीक निशाना लगा सकता है, बल्कि उसी लंबाई भी पिछले रॉकेट की तुलना में कम रखी गई है। रॉकेट की डिजाइन और लंबाई संबंधित काम डीआरडीओ की प्रयोगशाला पुणे में किया गया है। पुणे स्थित इस संस्थान को ऑर्मामेंट रिसर्च एंड डेवलपमेंट एस्टैब्लिशमेंट, एआरडीई और हाई एनर्जी मैटेरियल्स रिसर्च लैबरोटरी, एचईएमआरएल के नाम से जाना जाता है।
बुधवार को हुए परीक्षण के दौरान, एक के बाद एक छह रॉकेट का सफल परीक्षण किया गया। परीक्षण किए गए रॉकेट का निर्माण एम/एस इकोनॉमिक एक्सप्लोसिव लिमिटेड, नागपुर द्वारा किया गया है। जिसे तकनीकी स्थानांतरित की गई। परीक्षण के दौरान रॉकेट पर निगरानी करने का काम रॉडार और इलेक्ट्रो ऑप्टिकल ट्रैकिंग सिस्टम, टेलीमेट्री उपकरणों द्वारा किया गया।
पिनॉका प्रणाली के तहत अत्याधुनिक रॉकेट पिनाका एमके-1 रॉकेट की जगह लेंगे। जो अभी उत्पादन प्रक्रिया में हैं।
वित्त मंत्रालय
सीसीआई ने प्रतिस्पर्धा-विरोधी गतिविधियों में शामिल होने के लिए चंडीगढ़ हाउसिंग बोर्ड के खिलाफ निषेधाज्ञा जारी की
भारतीय प्रतिस्पर्धा आयोग  ने 22 अगस्त 2023 को प्रतिस्पर्धा अधिनियम, 2002  की धारा 27 के तहत एक आदेश जारी किया, जिसमें चंडीगढ़ हाउसिंग बोर्ड  को अधिनियम की धारा 4 तथा धारा 4 के प्रावधानों के उल्लंघन का दोषी पाया गया है।
यह मामला श्री रमेश कुमार द्वारा दायर की गई सूचना के आधार पर शुरू किया गया था। वर्ष 2010 में सीएचबी द्वारा शुरू की गई स्व-वित्तपोषण आवास योजना  के तहत श्री रमेश कुमार को एक फ्लैट का आवंटन किया गया था।
यह आरोप लगाया गया था कि सीएचबी ने अधिनियम की धारा 4 के तहत अपनी प्रमुख स्थिति का दुरुपयोग किया है, जिसमें अन्य बातों के अलावा, आवंटियों पर अनुचित शर्तें और धाराएं लगाना, सीएचबी की ओर से अपने ब्रोशर और/या स्वीकृति-सह-मांग पत्र  में आवंटियों को फ्लैट के कब्जे की तारीख की जानकारी देने में विफल रहना और एक दिन की देरी के लिए भी पूरे महीने के लिए दंडात्मक ब्याज लगाना शामिल हैं।
प्रासंगिक बाजार को "केंद्र शासित प्रदेश चंडीगढ़ में आवासीय फ्लैटों के विकास और बिक्री की सेवाओं के प्रावधान के लिए बाजार" के रूप में रेखांकित करने के बाद, आयोग ने पाया कि सीएचबी एक प्रमुख स्थिति में है और यह प्रासंगिक बाजार में बिना प्रतिस्पर्धी ताकतों के स्वतंत्र रूप से काम कर सकता है। आयोग ने यह भी पाया कि फ्लैटों के आवेदकों को कब्जे की तारीख की जानकारी न देना और किस्त जमा होने में एक दिन की देरी के कारण पूरे महीने के लिए दंडात्मक ब्याज लगाना, अधिनियम की धारा 4 के तहत प्रमुख स्थिति का दुरुपयोग है।
इस तथ्य को ध्यान में रखते हुए कि सीएचबी द्वारा पहले ही सुधार संबंधी उपाय किए जा चुके हैं, सीसीआई ने सीएचबी पर कोई भी आर्थिक जुर्माना नहीं लगाया।
2021 के वाद संख्या 39 के आदेश की एक प्रति सीसीआई की वेबसाइट www.cci.gov.in पर उपलब्ध है।
जनजातीय कार्य मंत्रालय
केंद्रीय जनजातीय कार्य मंत्री श्री अर्जुन मुंडा ने झारखंड के जमशेदपुर में राष्ट्रीय जनजातीय महोत्सव - 'आदि महोत्सव' का उद्घाटन किया
आदि महोत्सव हमारे देश की जनजातीय संस्कृति, परंपराओं और कला को राष्ट्रीय और अंतर्राष्ट्रीय बाजारों तक ले जाने का एक प्रमुख मंच है: श्री अर्जुन मुंडा
यह उत्सव विशेष रूप से कमजोर जनजातीय समूहों  और वन धन विकास केंद्र  के लाभार्थियों सहित 336 आदिवासी कारीगरों और कलाकारों की प्रतिभा को उजागर करने के लिए है।
केंद्रीय जनजातीय मामलों के मंत्री श्री अर्जुन मुंडा ने आज झारखंड के जमशेदपुर में आदि महोत्सव - राष्ट्रीय जनजातीय महोत्सव - का उद्घाटन किया। यह विशाल कार्यक्रम 7 से 16 अक्टूबर 2023 तक जनजातीय मामलों के मंत्रालय के ट्राइबल कोऑपरेटिव मार्केटिंग डेवलपमेंट फेडरेशन ऑफ इंडिया लिमिटेड  द्वारा आयोजित किया जा रहा है।
सभा को संबोधित करते हुए श्री मुंडा ने कहा कि आदि महोत्सव हमारे देश की आदिवासी संस्कृति, परंपराओं और कला को राष्ट्रीय और अंतर्राष्ट्रीय बाजारों तक ले जाने का एक प्रमुख मंच है। उन्होंने महिला आदिवासी कारीगरों द्वारा अपनी कलाकृतियां बनाने के लाइव प्रदर्शन की सराहना की। मंत्री ने जी20 शिखर सम्मेलन के दौरान आने वाले गणमान्य व्यक्तियों को आदिवासी उत्पादों को प्रस्तुत करके लोकप्रिय बनाने के उनके दृष्टिकोण के लिए प्रधानमंत्री श्री नरेन्द्र मोदी के प्रति आभार व्यक्त किया।
श्री मुंडा ने आदि महोत्सव को हमारे आदिवासी पूर्वजों, विभिन्न अद्वितीय आदिवासी समुदायों की संस्कृति, उनकी जीवनशैली और स्वयं आदिवासियों के योगदान का उत्सव बताया। यह त्यौहार कारीगरों से मिलने, उनके जीवन के तरीके के बारे में जानने और आदिवासी संस्कृति और परंपराओं से परिचित होने का अवसर प्रदान करता है। मंत्री ने कहा कि यह आदि महोत्सव 'एक भारत, श्रेष्ठ भारत' की भावना को पूरा करता है।
आदिवासी उद्यमिता, शिल्प, संस्कृति, व्यंजन और वाणिज्य का वार्षिक उत्सव, आदि महोत्सव, देश भर की जनजातियों की समृद्ध और विविध विरासत को प्रदर्शित करने के लिए एक महत्वपूर्ण मंच के रूप में कार्य करता है। इस वर्ष यह महोत्सव विशेष रूप से कमजोर जनजातीय समूहों  और वन धन विकास केंद्र  लाभार्थियों सहित 336 आदिवासी कारीगरों और कलाकारों की प्रतिभा को उजागर करेगा।
इस कार्यक्रम में झारखंड के 30 कारीगरों के स्टॉल, लगभग 11 वीडीवीके के स्टॉल और 5 व्यंजन स्टॉल शामिल होंगे। इस कार्यक्रम में 15 व्यंजन स्टालों सहित अन्य राज्यों के 68 कारीगरों के स्टालों का सफलतापूर्वक प्रदर्शन किया जाएगा। यह कपड़ा, पेंटिंग, आभूषण, धातु, बेंत और बांस और व्यंजन जैसी विभिन्न श्रेणियों में उत्कृष्ट प्रतिभा का प्रदर्शन करने वाला लाइव प्रदर्शन होगा।
कार्यक्रम के दौरान उपस्थित गणमान्य लोगों में संसद सदस्य श्री विद्युत बरन महतो, , टाटा स्टील के उपाध्यक्ष श्री चाणक्य चौधरी, ट्राइफेड के एमडी सुश्री गीतांजलि गुप्ता, और अन्य व्यक्ति शामिल थे।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट – 605 वां दिन
भारत में समग्र टीकाकरण कवरेज 215.44 करोड़ से अधिक हुआ
आज शाम 7 बजे तक 16 लाख से अधिक टीके की खुराक दी गई
भारत मे कोविड -19 टीकाकरण कवरेज आज 215.44  करोड़ से अधिक हो गया। आज शाम 7 बजे तक 16 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10414614
|
|
दूसरी खुराक
|
|
10111875
|
|
प्रीकॉशन डोज
|
|
6885418
|
|
एफएलडब्ल्यू
|
|
पहली खुराक
|
|
18435705
|
|
दूसरी खुराक
|
|
17707532
|
|
प्रीकॉशन डोज
|
|
13400497
|
|
आयु वर्ग 12-14 वर्ष
|
|
पहली खुराक
|
|
40656977
|
||
|
दूसरी खुराक
|
|
30926524
|
|
आयु वर्ग 15-18 वर्ष
|
|
पहली खुराक
|
|
61806141
|
|
|
|
दूसरी खुराक
|
|
52687593
|
|
आयु वर्ग 18-44 वर्ष
|
|
पहली खुराक
|
|
560942652
|
|
दूसरी खुराक
|
|
514494742
|
||
|
प्रीकॉशनडोज
|
|
78739534
|
|
आयु वर्ग 45-59 वर्ष
|
|
पहली खुराक
|
|
203970383
|
|
दूसरी खुराक
|
|
196661286
|
|
प्रीकॉशन डोज
|
|
41960582
|
|
60 वर्ष से अधिक
|
|
पहली खुराक
|
|
127627869
|
|
दूसरी खुराक
|
|
122924316
|
|
प्रीकॉशन डोज
|
|
43884095
|
|
कुल दी गई पहली खुराक
|
|
1023854341
|
|
कुल दी गई दूसरी खुराक
|
|
945528051
|
|
प्रीकॉशन डोज
|
|
185094387
|
|
कुल
|
|
2154476779
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 12 सितंबर, 2022 
|
|
एचसीडब्ल्यू
|
|
पहली खुराक
|
|
31
|
|
दूसरी खुराक
|
|
221
|
|
प्रीकॉशन डोज
|
|
5983
|
|
एफएलडब्ल्यू
|
|
पहली खुराक
|
|
47
|
|
दूसरी खुराक
|
|
323
|
|
प्रीकॉशन डोज
|
|
14062
|
|
आयु वर्ग 12-14 वर्ष
|
|
पहली खुराक
|
|
23518
|
|
दूसरी खुराक
|
|
48891
|
|
आयु वर्ग 15-18 वर्ष
|
|
पहली खुराक
|
|
8681
|
|
|
|
दूसरी खुराक
|
|
22182
|
|
आयु वर्ग 18-44 वर्ष
|
|
पहली खुराक
|
|
16633
|
|
दूसरी खुराक
प्रीकॉशन डोज
|
|
65661
902718
|
|
आयु वर्ग 45-59 वर्ष
|
|
पहली खुराक
|
|
2546
|
|
दूसरी खुराक
प्रीकॉशन डोज
|
|
13614
402538
|
|
60 वर्ष से अधिक
|
|
पहली खुराक
|
|
1662
|
|
दूसरी खुराक
|
|
9320
|
|
प्रीकॉशन डोज
|
|
159098
|
|
कुल दी गई पहली खुराक
|
|
53118
|
|
कुल दी गई दूसरी खुराक
|
|
160212
|
|
प्रीकॉशन डोज
|
|
1484399
|
|
कुल
|
|
1697729
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।